Organizzazzjonijiet Volontarji jistgħu jorganizzaw avveniment ta' ġbir ta' fondi mingħajr ma jinnottifikaw lill-Uffiċċju tal-Kummissarju tal-Organizazzjnijiet Volontarji (OCVO), wara li saret bidla fl-avviżi legali dwar il-ġbir pubbliku u l-ħwienet tal-karità. Wara xhur ta' konsultazzjoni, l-avviż legali kontroversjali introdott f'Settembru 2020 ġie irtirat u sostitwit b'regolamenti ġodda li ġew deskritti bħala "rebħa kollettiva għas-settur volontarju." L-avviż legali l-ġdid neħħa wkoll il-ħtieġa li meta NGOs jorganizzaw ġabra pubblika, jkollhom tag maħruġa mill-OCVO. Issa, kien maqbul li t-tag għandha tinħareġ mill-NGOs u mhux mill-OCVO, u l-validità tat-tag ġiet emendata minn 6 xhur għal sena. Barra minn hekk, l-NGOs huma ħielsa li jipprovdu lill-kolletturi tagħhom laned issiġillati, li mbagħad għandhom jinfetħu quddiem mill-inqas żewġ amministraturi mingħajr il-ħtieġa li jkun hemm professjonist b'warrant preżenti waqt il-proċess. Il-kunsill tas-settur volontarju jrid sospensjoni tar-regoli tal-ġbir; il-Gvern jieħu nota Fi stqarrija t-Tnejn, l-OCVO qalet li waħda mill-aktar bidliet sinifikanti fi ħdan l-avviż legali tal-ħwienet tal-karità hija li ħanut tal-karità jrid ikollu l-kliem "ħanut tal-karità" kemm bil-malti kif ukoll bl-ingliż ġewwa l-post u mhux fuq il-faċċata tal-ħanut. "B'mod identiku għall-emenda fl-avviż legali dwar il-ġbir pubbliku, it-tags għandhom jinħarġu lill-persuni responsabbli ġewwa l-ħanut tal-karità mill-organizzazjonijiet volontarji u mhux mill-OCVO. Il-Kummissarju għall-Organizzazzjonijiet Volontarji, Jesmond Saliba esprima l-gratitudni tiegħu lejn l-istakeholders kollha li għamluha possibbli biex l-avviżi legali jiġu emendati u qal li "issa se jkunu qed jirriflettu tassew il-bżonnijiet tal-organizzazzjonijiet volontarji fir-rigward tal-ġbir pubbliku u l-ħwienet tal-karità." "Huwa tassew eċċitanti li nara lill-partijiet interessati kollha fis-settur volontarju jaħdmu b'mod koeżiv biex jissalvagwardjaw u jsaħħu s-settur volontarju kontra dawk li jridu jieħdu vantaġġ mill-vulnerabbiltà ta' dan is-settur." Il-bidliet isegwu t-talba tal-Kunsill Malti għas-Settur tal-Volontarjat (MCVS) għas-sospensjoni immedjata tar-regoli introdotti s-sena l-oħra biex jirregolaw il-ħwienet tal-karità u l-avvenimenti ta' ġbir ta' fondi minn organizzazzjonijiet mingħajr skop ta' qligħ. Il-kunsill u diversi għaqdiet qalu li r-regoli introdotti s-sena li għaddiet waqqfu ħafna NGOs. L-OVCO kienet akkużata li introduċiet l-liġijiet mingħajr ma kkonsultat mal-partijiet interessati u kienu qalu li l-approċċ ta' "one-size-fits-all" hedded l-eżistenza ta' ħafna organizzazzjonijiet. Filmat: Ir-regoli l-ġodda se jwaqqfu ħafna NGOs – Fondazzjoni Richmond F'April, 'il fuq minn 90 organizzazzjoni ħeġġew lill-gvern biex jirtira l-avviżi legali li jirregolaw l-attivitajiet ta' ġbir ta' fondi pubbliċi u l-leġiżlazzjonijiet dwar il-ħwienet tal-karità "b'effett immedjat u jibdew konsultazzjonijiet serji" ma' organizzazzjonijiet volontarji u l-kunsill. l-MCVS b'sodisfazzjon laqgħet ir-regolamenti li ġew riveduti, hekk kif qalet li issa se jkunu jindirizzaw il-preokkupazzjonijiet tal-istess settur filwaqt li jiggarantixxu trasparenza u kontabilitá. "Dan seta' jseħħ wara l-ħidma tal-istess kunsill f'kollaborazzjoni sħiħa mal-Kummissarju tal-Volontarjat, Jesmond Saliba. Din il-kollaborazzjoni tawgura tajjeb għall-futur fl-interess aħħari tal-istess settur tal-volontarjat." MP iwissi li r-regolamenti l-ġodda qegħdin ipoġġu riskju fuq is-settur volontarju Is-Segretarju Parlamentari għall-Għaqdiet Volontarji Clifton Grima, saħaq li l-eżerċizzju wera kemm verament il-Gvern iħares lejn il-volontarjat u l-għaqdiet volontarji bi stima. "Flimkien mal-Uffiċċju tal-Kummissarju għall-Organizzazzjonijiet Volontarji, il-Kunsill għas-Settur Volontarju, smajna x'kellhom xi jgħidu l-għaqdiet volontarji, tant li llum qed naraw leġiżlazzjonijiet ġodda, mibnija fuq l-ideat tal-għaqdiet volontarji nfushom." Is-Segretarju Parlamentari rringrazzja lil dawk kollha nvoluti u saħaq li hu jħares 'il quddiem biex Malta jkollha settur volontarju aktar b'saħħtu u ssalvagwardjat. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6193553d19899_rand.td-a-rec-img{text-align:left}.td_uid_3_6193553d19899_rand.td-a-rec-img img{margin:0 auto 0 0}